38. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 33 της 4/24 Ιαν. 1979 (ΦΕΚ Α΄ 10) Περί τουριστικών καταλυμάτων εντός παραδοσιακών κτισμάτων. Έχοντες υπ’ όψει: 1.Το άρθρ.11 παρ.1 και 2 και το άρθρ.22 του Α.Ν. 431/1937 «περί διατάξεων αφορωσών εις τον έλεγχον Ξενοδοχείων και την προστασίαν της πελατείας αυτών». 2.Το Β.Δ/μα της 30 Μαρτ./22 Απρ. 1959 «περί προσόντων Ξενοδοχείων τύπου Μοτέλ, Ξενώνων, ενοικιαζομένων δωματίων, επιπλωμένων διαμερισμάτων». 3.Την υπ’ αριθ. 1664/39/10.11.77 Γνωμοδότησιν του Διοικητικού Συμβουλίου του ΕΟΤ. 4.Την υπ’ αριθ. 1364/77 Γνωμοδότησιν του Συμβουλίου της Επικρατείας, προτάσει του Ημετέρου επί της Προεδρίας της Κυβερνήσεως Υπουργού, απεφασίσαμεν και διατάσσομεν: Άρθρ.1.-1.Δι’ αποφάσεως του Γεν. Γραμματέως του ΕΟΤ δύνανται να χορηγώνται άδειαι λειτουργίας τουριστικών καταλυμάτων εντός παραδοσιακών κτισμάτων. Τα καταλύματα ταύτα δύνανται να έχουν οιανδήποτε λειτουργικήν μορφήν ξενοδοχειακής επιχειρήσεως (ξενοδοχείου, ξενώνος, επιπλωμένων διαμερισμάτων κ.λ.π.) ή πλείονας τοιαύτας μορφάς συχρόνως. 2.Το κτίριον ή τα κτίρια της προηγουμένης παραγράφου του παρόντος άρθρου δύνανται να κείνται εις παραδοσιακούς οικισμούς, διατηρητέους ή μη, ή και να τυγχάνουν μεμονωμένα, ο δε αρχιτεκτονικός χαρακτήρ τούτων δέον όπως είναι εκ των κατά παράδοσιν συναντωμένων εις τας διαφόρους περιοχάς της Χώρας. Εις ην περίπτωσιν ο αρχιτεκτονικός χαρακτήρ κτιρίου τινός δεν είναι συνήθης εις την Ελλάδα, το περί ου ο λόγος κτίριον όπως έχη ανακηρυχθή ιστορικόν διατηρητέον μνημείον ή οίκημα χρήζον ειδικής κρατικής προστασίας. 3.Οσάκις εντός παραδοσιακού κτιρίου ή συγκροτήματος κτιρίων πρόκειται να λειτουργήσουν τουριστικά καταλύματα πλειόνων της μιας λειτουργικών μορφών συγχρόνως (π.χ. ξενών και επιπλωμένα διαμερίσματα), ή άδεια λειτουργίας εκδίδεται δια την επικρατεστέραν μορφήν αυτού, αναγνωριζομένου, όμως, εν αυτή του νομίμου της εν τω κτιρίω λειτουργίας και των καταλυμάτων των λοιπών λειτουργικών μορφών. Άρθρ.2.-Δια την χορήγησιν αδείας λειτουργίας τουριστικών καταλυμάτων εντός παραδοσιακών κτισμάτων απαιτείται προηγουμένη έγκρισις υπό της αρμοδίας Δ/νσεως του ΕΟΤ, της καταλληλότητος του κτιρίου και της αρχιτεκτονικής μελέτης δια την στερέωσιν ή επισκευήν ή συντήρησιν τούτου και μετατροπήν του εις τουριστικήν εγκατάστασιν. Ωσαύτως απαιτείται και προηγουμένη έγκρισις των προμελετών δια την στατικήν στερέωσιν και τας ηλεκτρομηχανολογικάς και υδραυλικάς εγκαταστάσεις του κτιρίου, εφ’ όσον αι προμελέται αύται τυγχάνουν αναγκαίαι εκ της εν γένει καταστάσεως αυτού. Άρθρ.3.-Κριτήρια δια την έγκρισιν της καταλληλότητος του κτιρίου κατά το προηγούμενον άρθρον αποτελούν: α)το αξιόλογον του κτιρίου από αρχιτεκτονικής σκοπιάς, β)η σκοπιμότης δημιουργίας της συγκεκριμένης του εγκαταστάσεως εις την συγκεκριμένην περιοχήν, γ)η ύπαρξις σχετικής προβλέψεως εις το εκάστοτε ισχύον Πρόγραμμα Τουριστικής Αναπτύξεως, δ)η σκοπιμότης διασώσεως του κτιρίου δια της μετατροπής του εις τουρ. εγκατάστασιν εν συνδυασμώ προς τας υπαρχούσας δυνατότητας διασώσεώς του δι’ άλλην, μη τουριστικήν, χρήσιν , ε)αι ανάγκαι της περιφερειακής αναπτύξεως, ς)η βιωσιμότης της ιδρυθησομένης τουρ. εγκαταστάσεως. Τα ανωτέρω κριτήρια τυγχάνουν ενδεικτικά, του ΕΟΤ δυναμένου να λαμβάνη κατά περίπτωσιν υπ’ όψιν και έτερα τοιαύτα. Άρθρ.4.-Δια την κατά το άρθρ.2 του παρόντος έγκρισιν της αρχιτεκτονικής μελέτης υπό της αρμοδίας Δ/νσεως του ΕΟΤ, δεν τίθενται συγκεκριμέναι προδιαγραφαί. Πλην, όμως, δέον όπως προβλέπεται η ύπαρξις στοιχειωδών συγ(Αντί για τη σελ. 202,205) Σελ. 202,205(α) Τεύχος 737 - Σελ. 41 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.37α-38 χρόνων ανέσεων, δια της δημιουργίας των σχετικών εγκαταστάσεων και δη λουτρών, W.C., εγκαταστάσεων ηλεκτρισμού, υδρεύσεως, αποχετεύσεως, ως και τηλεφωνικής εγκαταστάσεως όπου αι συνθήκαι το επιτρέπουν. Επίσης δέον όπως προβλέπεται η ύπαρξις των αναγκαίων μέσων πυρασφαλείας. Ο αριθμός, ως και ο εξοπλισμός των λουτρών και W.C. δέον, όπως είναι ανάλογος των αναγκών, κατά την κρίσιν του ΕΟΤ. Ομοίως η μορφή και το είδος των εγκαταστάσεων του παρόντος άρθρου καθορίζονται κατά περίπτωσιν υπό του ΕΟΤ, αναλόγως των υφισταμένων δυνατοτήτων και της αρχιτεκτονικής μορφής του κτιρίου (ή και ολοκλήρου του οικισμού), εις τρόπον ώστε να επέρχωνται αι ολιγώτεραι δυναταί αλλοιώσεις αυτού. Άρθρ.5.-Προ της χορηγήσεως της εν άρθρ.1 αδείας λειτουργίας του καταλυμάτων εντός παραδοσιακών κτισμάτων, απαιτείται έγκρισις της επιπλώσεως και του λοιπού κινητού εξοπλισμού αυτών υπό της αρμοδίας Δ/νσεως του ΕΟΤ. Κριτήριον δια την χορήγησιν της τοιαύτης εγκρίσεως αποτελεί η χρησιμοποίησις επιπλώσεως αρμοζούσης προς το κτίριον και την εσωτερικήν διαμόρφωσιν αυτού, κατά προτίμησιν αποτελουμένης εξ αυθεντικών στοιχείων ή εκ τοιούτων κατ’ απομίμησιν των κατά παράδοσιν τοπικώς συναντωμένων ή και εξ ετέρων στοιχείων, δημιουργούντων το αρμόζον ιστορικώς και αισθητικώς περιβάλλον. Ο ΕΟΤ δύναται, προ της εγκρίσεως, να παρέχη εγγράφως ή προφορικώς σχετικάς οδηγίας ή να απαιτή, όπως προστεθούν εις τον κινητόν εξοπλισμόν στοιχεία, άτινα, μη θίγοντα αρχιτεκτονικώς το εσωτερικόν του κτιρίου, προσδίδουν μεγαλυτέρας ανέσεις, οσάκις αύται κρίνονται απαραίτητοι ως εκ της μορφής και του επιπέδου της υπό ίδρυσιν εγκαταστάσεως. Άρθρ.6.-Αι διαλαμβανόμεναι εν άρθρ.4 και 5 κατευθυντήριοι γραμμαί δια την σύνταξιν της αρχιτεκτονικής μελέτης και την επιλογήν της επιπλώσεως και του λοιπού κινητού εξοπλισμού, ουδόλως αποκλείουν την χρήσιν μεθόδων, τρόπων ή υλικών χρησιμοποιουμένων εν τη πρακτική της συγχρόνου αρχιτεκτονικής, εφ’ όσον η τοιαύτη χρήσις, κατά την κρίσιν του ΕΟΤ, δεν αλλοιώνη τον αρχιτεκτονικόν χαρακτήρα του κτιρίου και το εν γένει περιβάλλον και την μορφήν των εσωτερικών αυτού χώρων. Άρθρ.7.-Προ της χορηγήσεως της εν άρθρ.1 του παρόντος αδείας, ο ΕΟΤ προβαίνει δι’ οργάνου του εις αυτοψίαν προς εξακρίβωσιν της πιστής εφαρμογής των εγκριθεισών μελετών και της χρησιμοποιήσεως της εγκριθείσης επιπλώσεως και του λοιπού κινητού εξοπλισμού. Σελ. 202,206(α) Τεύχος 737 - Σελ. 42 Άρθρ.8.-Οι κάτοχοι αδείας λειτουργίας τουρ. καταλυμάτων εντός παραδοσιακών κτισμάτων οφείλουν να δηλώνουν προς τον ΕΟΤ, εντός της προθεσμίας της τασσομένης δια την εκ μέρους ξενοδοχειακών επιχειρήσεων δήλωσιν των τιμών αυτών, τας τιμάς, ας προτίθενται να εισπράττουν κατά το επόμενον ημερολογιακόν έτος, λεπτομερώς ανά δωμάτιον, διαμέρισμα κ.λ.π. αναλόγως της λειτουργικής αυτών μορφής. Ο ΕΟΤ εγκρίνει τας δηλουμένας τιμάς, εφ’ όσον αύται τυγχάνουν δεδικαιολογημέναι εκ του επιπέδου της εγκαταστάσεως και των προσφερομένων υπηρεσιών ως και του επιπέδου της εν τω κτιρίω ποιότητος του περιβάλλοντος, καθορίζει δε κατά περίπτωσιν τα επιτρεπόμενα ποσοστά εκπτώσεων και προσαυξήσεων.